Spoon (kumpulan muzik)

Spoon merupakan sebuah kumpulan pop rock Malaysia yang ditubuhkan di Kuala Lumpur pada 1995. Dianggotai oleh Along (vokalis), Shanaz (pemain dram), Yahaya (bes), Boy (gitar utama) dan Nurul (gitar kedua), kumpulan ini meraih kejayaan antara pertengahan 1990-an dan awal 2000-an. Antara single paling terkenal kumpulan ini ialah "Rindu Serindu Rindunya", "Puncak Rindu Kasih Sayang", "Memori Sekuntum Rindu", "Sekali Lagi", "Mengecap Bahagia" dan "Bicara Cinta". Spoon dibubarkan berikutan kematian mengejut Along pada Disember 1999.

Sejarah
Ditubuhkan pada 1995 sewaktu di sekolah menengah, Spoon memperoleh kejayaan secara komersial 3 tahun kemudian, iaitu pada 1998 menerusi album studio pertama mereka yang mengambil nama kumpulan ini sebagai tajuk album, seterusnya mendapat kejayaan meluas menerusi single pertama, "Rindu Serindu Rindunya" hasil ciptaan Eddie Hamid dengan liriknya ditulis oleh Man Toba.

Album sulung mereka mendapat sambutan yang baik di pasaran dengan jualannya telah mencecah 100,000 unit. Ini menjadikan kumpulan Spoon sebagai kumpulan baru paling laris, yang juga mengatasi penjualan album artis-artis popular yang lain sekaligus menjadi kumpulan baru pertama yang menduduki tangga teratas Carta RIM mengatasi jualan album Ziana Zain. Bagaimanapun, pada Disember 1998, dua ahli kumpulan Spoon meninggalkan kumpulan itu kerana mahu menyambung pelajaran mereka.

Album kedua Spoon menyusul pada Julai 1999 dengan tajuk Kembali Merindu. Lagu "Memori Sekuntum Rindu" dikeluarkan sebagai single pertama. Akan tetapi, pada 8 November 1999, Spoon tidak lagi menjadi artis Childplay Music Productions dan sekali gus sebagai artis syarikat rakaman Life Records.

Album terakhir Spoon, Kini dikeluarkan pada pertengahan 2000. Selepas kematian Along, tempatnya digantikan oleh Azlong adik kepada Along. Selepas pada itu Azlong menarik diri kerana atas isu yang tidak dapat di elakkan. Oleh sebab itu Spoon telah dibubarkan pada tahun 2000.

Diskografi

Album studio

 Tajuk Butiran album Jualan Spoon Dikeluarkan: Mac 1998
 Label: Childplay Music Productions
 Format: CD, kaset, muat turun digital 100,000 Kembali Merindu Dikeluarkan: Julai 1999
 Label: LIFE Records
 Format: CD, kaset, muat turun digital — Kini Dikeluarkan: 2000
 Label: NOVA Muzik
 Format: CD, kaset, muat turun digital — "—" menunjukkan tiada jualan album diperoleh.

Lagu dan single
 Tajuk Tahun "Rindu Serindu Rindunya" 1998 "Puncak Rindu Kasih Sayang" "Memori Sekuntum Rindu" 1999 "Mengecap Bahagia" "Sekali Lagi" "Kini" 2000

 Rujukan 

 Pautan luar 
 Spoon di Discogs

Kategori:Kumpulan muzik Malaysia
Kategori:Kumpulan rock Malaysia
Kategori:Kumpulan muzik ditubuhkan pada tahun 1995
Kategori:Kumpulan muzik dibubarkan pada tahun 2000